
            "Something is boring me. I think it is me."
— Dylan Thomas

This book is part of and the first an intended sequel called Matters of the Heart available in e-book and soon as a paperback print. It touches on tough topics of Depression and premature addictions to love, substances, and all the things that can burn you. 

Based in Siphofaneni, Tambuti, Manzini & Mbabane comes an original story of Sonnyboy Mamba and Lindiwe Methula, as the story unfolds the young man has to fight challenges from a hurtful background, absent parent, and criticism. On the struggle he meets a lovely young girl from a well natured background who chooses to tag along with him no matter what fighting criticism from her own family.  

Stubborn as they are they think they can fight anything together while immature choices causes Sonnyboy to drag down the girl with him. 

Things get out of hand when he gets home one day and finds a letter that is set to change his whole life in a totally unexpected way. 

At Dreamer we write about the things introverts won’t tell you about. 

#kw poetry 

Most Wanted Series: 

A Brooklyn Love Story Rightfully Mine 


Matters of the Heart Series: 

UMLILO: All I Know About Fire 


LUTSANDVO: All I Know About Love

Standalone Novel(s): 

The Perfect Boyfriend 


Normal People

This is for Andile Mamba (Xander Black) How I wish he survived the flames. 

Sehluko 1: Umlilo 

Tinyenti tintfo lengitatiko ngemlilo. Lokunye kwako kutsi umlilo uyashisa, uyafutfumeta, 

uyahashula, ungabulala, ungaphilisa,... Kanye nekutsi umlilo uyalawuleka. Umlilo uyatibasela wena, futsi nguwe longawucisha nangabe ungasawudzingi. Ngasikhatsi umlilo uwukhandza ubasiwe, wena ufike wotse, kani ngasikhatsi umlilo ugcine ungasalawuleki, sewudzinga beticishamlilo. Ngasikhatsi bantfu bayakhandleka, bangene etinkingeni letinkhulu bazama kucisha imililo lebaswe ngulabanye bantfu, ngasikhatsi behlukeke. Umlilo ungacala umncane nje, kumane kuyinhlase, kepha ugcine sewente umonakalo lomkhulu. Ungashisa emahlatsi, titolo, emakhaya, nako konkhe lokulusito. Umlilo lobaseke kabi ungagcine sewushise live lonkhe. Umlilo udzinga kugadvwa, kunakekelwa, kulawulwa, uwugcine usesilinganisweni lesifanele. 

Nguloko lengikwatiko ngemlilo, nekutsi tinengi tintfo letifanana nawo, kepha lokukhulu kakhulu yintfukutselo lekgula enhlitiyweni yemuntfu kanye nelutsandvo.

Kukhulu lesingakwakha ngetinhlitiyo tetfu, futsi kukhulu lesingakulimata. Ngendlela lefanako kukhulu lokungakhiwa lutsanvo, futsi kukhulu lelingakubhidlita.  

Libito lami ngingu Sonnyboy Mamba. Ngakhulela endzaweni yaseSiphofaneni kulela laMadlenya phansi kwesikhulu Babe Mgwagwa Gamedze. Noko besiyiminsinsi yekumbelwa ngobe bakitsi bakulela lakaHlatsi lapho babe esuka khona. Ekhaya kitsi kwakuseMphilimba lapha nawewela lusutfu ugudla ubheka enshonalanga. Labanengi babita lesigodzi sakitsi ngekutsi kuseSikebheni. Yinhle lendzawo, ngangiyitsandza kakhulu ngesikhatsi ngisahlala khona. Iphakeme kahle, imvelo iyabonakala, tihlahla, umoba nemfula Lusutfu kwenta lendzawo itsandzeke. Imphilo yami nangisengumfana lomncane beyifanana nalendzawo yakitsi; yayiyinhle, ijabulisa, ibonakala inenjongo..., kepha umlilo ushisa yonkhe intfo letsandzekako. 

Nangabe sekucaca kutsi umlilo angeke usalawuleka kulapho labese sewuwubalekela khona. Kungako nyalo sengihlala namake nebantfwana bakitsi lababili labangelamako lana enkopholo e-Tambuti. Noko kunengi kakhulu loko umlilo longakufundzisa kona. Insimbi ibatwa ngemlilo, kudla lokumnandzi kuphekwa ngemlilo, ligolide licwengwa ngemlilo, ngako umlilo awusiyo intfo lembi ngaso sonkhe sikhatsi. 

Babe wami longitalako usebenta ehlangotsini leticishamlilo. Nangisemncane babe bekavame kuhamba nami siyobuka imvelo. Besihamba sitingele emavondvo, sidubule tinyoni, sidle titselo, bese siyahamba siyobuka umfula. Besifike sihlale phansi sidle titselo tetfu, sibuke emanti futsi silalele netinyoni telizulu. Kunengi lebekangincwadzisa ngako kepha lengikukhumbula onkhe malanga nguloko lakusho ngemlilo. Naye bekanemlilo wakhe lawubasa, nami benginenhlase yami lebeyitawuhambe ibe ngumlilo, futsi wonkhe muntfu unemlilo wakhe. Lapho kunenhlitiyo khona, kunenhlase, futsi lapho kunenhlase khona, kunemlilo. 

Ngafundza i-primary yami esikolweni lesincane saseSiphofaneni. Kute lokunganani lebekwatiwa ngami ngaleso sikhatsi. Kute lengikhunjulwa ngako, futsi kute nemihuzuko leyasala ngami. Ngubani nje longakhumbula inhlase lengasho lutfo? 

Ngangingumfana lomncane. Ngaleso sikhatsi bengikujabulela kuphila. Bengisuka ekhaya lelinebantfu labanelutsandvo, labanakekelanako, labakholwako, nalabatiwa kahle emmangweni. Likhaya lakitsi, likhaya lemnumzane Mshiyeni Mamba bekulikhaya wonkhe muntfu lafisa kuphila kulo. Ngaleso sikhatsi bengingati lutfo, imphumalanga yayifanana nenshonalanga, iningizimu nenyakatfo kute umehluko. Ngangisatewuhamba ngifundze kutsi likhaya akusito tindvonga netimbali. Lokwenteka ngekhatsi kwetindvonga kwehlukile kulokwenteka ngephandle. Liciniso lalo lonkhe likhaya tindzaba netincabano nelutsandvo nako konkhe lokwenteka ngekhatsi kwaletindvonga. 

Ngafundza, ngahlabana, ngaphumelela kwate kwaba kuphotfula kwami ebangeni lekugcina ka Grade 7. Injabulo leyayisebusweni bamake beyingitfokotisa kakhulu. Nakuphuma imiphumela ngavele ngazuba, ingani besevele bangitjelile kutebuchwephesha kutsi ngiphume nge Merit. 

Ngazuba ngavele ngangena emikhonweni yababe lebesekavele ayilungisele kunganga. Bewungafunga utsi kuyohlale kunjalo. Nawotsa lilangabi lasebusika lelifutfumeta kamnandzi uyaye ukhohlwe kutsi liyeta lihlobo lapho onkhe emalangabi ayocisha khona. 

Njengobe ngingena ka Form 1 besengicala kubona kutsi tintfo atisahambi ngendlela yakucala ekhaya kitsi. Besengehlukanisa kutsi kuhlekelela kwamake akusiko lokusuka ngekhatsi enhlitiyweni. Bekahleka ngoba bekentela tsine bantfwana bakhe, kepha kukhona lebekasifihlela kona. Ebusuku bebavama kucabana nababe, futsi make bekakhala kancane entele kutsi singeva. Ngiyati kutsi bantfwana bakitsi bebakuva loko nabo, mane besingatjelani, besimane nje sente ngatsi konkhe kuhamba kahle. 

Kwahambe kwefika lapho khona babe angasabuyi khona ekhaya. Make bekasitjela kutsi babe sewuhlalela ngasemsebentini eMbabane. Besikukholwa loko ngaleso sikhatsi. Empeleni mine ngahambe ngate ngefika eMbabane lapho bekasebentela khona. Yayiyinhle lendzawo, futsi ngayitsandza kakhulu. Nakuvalwe tikolwa ngangihlala khona onkhe emaholidi ngobe bengiyintsandvokati yababe. Nami bengikujabulela impela kuhlala naye. 

Ngalelinye lilanga bengilungisela babe kudla njengoba bekageza alungela kuya emsebentini. Besekuyinhlalayenta njengobe besihlala sobabili. Make bekungenteki afune kuta eMbabane atobona. Bekenetiseka kutihlalela khona lena eSiphofaneni. Ngako bengisijabulela leso sikhatsi. Phela kuba ngekho kwamake kusho kukhululeka. Kute umuntfu lotangivusa nga 4 ekuseni sekatsetsa, kute umuntfu lotawuba nenkinga kutsi ngihlalele i-play station kusukela ekuseni kuze kuyoshaya tikhatsi temadina, kute kwakona lokupheka toti. Phela tsine nababe besivele sihambe siyotsenga kudla edolobheni nasingakhanuki kupheka ngalelo langa. 

Ngatsi nangicedza kumlungisela sinkhwa nelicandza ngeva umuntfu anconcotsa emnyango. Bekukhala tingoma kuwayilensi ngako ngahamba ngayoyicima kute ngitonaka sivakashi setfu lesasilapho emnyango. Ngavula sivalo, ngabuka ngephandle lapho ngakhandza khona lilangabi lebeliyawukhula libe nencenye lenkhulu ekuphileni kwami. 

Kepha naku lokunye lengikwatiko ngemlilo; Ngasikhatsi lilangabi lelikhulu livutsa sikhatsi lesincane futsi lisheshe liphele kute kwemlilo wemaphepha. Ngasikhatsi inhlase lencane ingashisa emahlatsi iwacedze nya, kuye ngekutsi ibaselwe kuphi. Kucina kwemlolo kuchomeka ekutseni ubaselwe tikwani, kwasetjentiswa tiphi tinkhuni nakubaswa. Kwakusekunengi lengangisatokwati ngemlilo. Njengobe ngibona emalangabi, loko kwakusho kutsi nangichubeka ngibukisisa ngangitogcine ngibonile kutsi lelo kwakuyoba nhloboni yemlilo. Lokwakudzingekile kwakukulindza nje kuphela. Kute lokwengca kubeketela. 

Lendzaba lengitanicocela yona imnandzi, ibuhlungu, iphindze ibe mnandzi. Lendzaba lengitanicocela yona yindzaba lemayelana nemlilo— intfo lebulele bantfu labanengi.

Lendzaba lengitanicocela yona iliciniso. Yindzaba yami nemlilo losenhlitiyweni yami. Yindzaba yami naLindiwe Methula.

Lona ngiwo ke umlilo.

